Public procurement notice: Contract Notice
Published: 2019-01-25
Buyer: Δήμος Αγίου Νικολάου
Country: GR
Contract type: Supplies
Procedure: Open procedure
CPV classification: 34144400: Gritting vehicles | 34144431
Estimated value: 197575 EUR
Submission deadline: 2019-03-06
Award criteria: The most economic tender

Technical requirements: α) το υπό προμήθεια αναρροφητικό σάρωθρο θα είναι, υποχρεωτικά, τελείως καινούργιο, αμεταχείριστο, πρόσφατης κατασκευής αναγνωρισμένου κατασκευαστή και θα ανταποκρίνεται πλήρως, στις απαιτήσεις και τις ιδιομορφίες που παρουσιάζει η σάρωση των δημοτικών οδών, καθώς επίσης και σημείων με ιδιαίτερη κυκλοφοριακή φόρτιση και με βεβαρημένη ποσότητα απορριμμάτων. Ως πλήρες όχημα, θα αποτελείται από το βασικό μοντέλο και τη σαρωτική διάταξη, τα οποία όλα μαζί θα αποτελούν ένα ενιαίο κατασκευαστικό σύνολο (compact)·
β) το προς προμήθεια αυτοκινούμενο διαγραμμιστικό μηχάνημα καθήμενου χειριστή, επί ποινή αποκλεισμού, θα πρέπει να είναι τελείως καινούργιο, αμεταχείριστο, πρόσφατης κατασκευής, από τα πιο εξελιγμένα τεχνολογικά. Θα πρέπει να είναι ηλεκτροκίνητο, με συσσωρευτή και διάταξη ρύθμισης ταχύτητας.
Οι διαγραμμίσεις θα πρέπει να είναι είτε συμπαγείς γραμμές (ενιαίες) είτε διακεκομμένες είτε συνδυασμός των 2 τύπων διαγραμμίσεων.
Οι συμμετέχοντες μπορούν να υποβάλουν προσφορά σε 1 τμήμα ή και στα 2 τμήματα. Η προσφορά πρέπει να καλύπτει όλα τα είδη και τις ποσότητες κάθε τμήματος που συμμετέχει.
Οι διαστάσεις του, τα βάρη κατά άξονα και τα λοιπά κατασκευαστικά στοιχεία, πρέπει, οπωσδήποτε, να πληρούν τις ισχύουσες διατάξεις για έκδοση άδειας κυκλοφορίας στην ΕΛΛΑΔΑ, για το οριζόμενο ελάχιστο ωφέλιμο εκμεταλλεύσιμο ειδικό φορτίο σε απορρίμματα. Ιδιαίτερα, θα πρέπει να προσεχθεί το επιτρεπόμενο βάρος στον οπίσθιο άξονα, όπου υπάρχει και η μεγαλύτερη καταπόνηση.
Επί ποινή αποκλεισμού, η έγκριση τύπου του σαρώθρου είναι απολύτως υποχρεωτική, με την παράδοση τού οχήματος (να προσκομιστεί υπεύθυνη δήλωση), ενώ είναι επιθυμητό, να προσκομιστεί (αν υπάρχει ήδη), με την προσφορά του συμμετέχοντος.
Η κατασκευάστρια εταιρεία θα διαθέτει, για το υπό προμήθεια όχημα, με ποινή αποκλεισμού, σήμα CE, για εναρμόνιση με τους διεθνείς κανονισμούς.
Εξωτερικά, το όχημα πρέπει να είναι βαμμένο με ειδικά χρώματα, ανθεκτικά στον χρόνο και τη διάβρωση. Το χρώμα του σαρώθρου θα είναι λευκό, αρίστης ποιότητας και θα υπάρχει επιγραφή με την επωνυμία του Δήμου Αγίου Νικολάου.
— τα απαραίτητα έντυπα, για τη(ν) συντήρηση, επισκευή και καλή λειτουργία του πλαισίου, και της υπερκατασκευής.
Το όχημα θα πρέπει να συνοδεύεται, υποχρεωτικά, από ολική εγγύηση καλής λειτουργίας, για όλα τα μηχανικά μέρη, τουλάχιστον ενός (1) έτους χωρίς περιορισμό χιλιομέτρων ή ωρών χρήσης και τουλάχιστον τρία (3) έτη αντισκωριακή προστασία, για το πλαίσιο, από την οριστική παραλαβή. Επίσης, ο προμηθευτής θα πρέπει να εγγυηθεί γραπτώς, για την κάλυψη του οχήματος σε ανταλλακτικά πάσης φύσεως, τουλάχιστον για δέκα (10) έτη, από την υπογραφή της σύμβασης. Ως χρόνος παράδοσης, ορίζονται οι 120 ημέρες, μετά την ημερομηνία υπογραφής της σύμβασης. Ειδικότερα, για το αναρροφητικό σάρωθρο, ο ανάδοχος υποχρεούται να φροντίσει, επί ποινή αποκλεισμού, για την ανάρτηση σε εμφανές σημείο του οχήματος πινακίδας, σύμφωνα με τις προδιαγραφές που αναφέρονται στο υπ’ αριθμόν πρωτοκόλλου 24454/31.5.2018 του Υπουργείου Εσωτερικών, η οποία θα καταδεικνύει τη χρηματοδότηση του οχήματος από το Πρόγραμμα «Φιλόδημος ΙΙ» του Υπουργείου Εσωτερικών. Η πινακίδα θα πρέπει να είναι αναρτημένη, με οποιονδήποτε τρόπο (ανθεκτικό αυτοκόλλητο ή άλλο), ώστε να διασφαλίζεται η συνεχής εμφάνισή της στο όχημα, λαμβάνοντας υπόψη και τις δύσκολες καιρικές, και περιβαλλοντικές συνθήκες, στις οποίες αυτό θα λειτουργεί.
Απαραίτητα, για την καλύτερη αξιολόγηση, ο προσφέρων υποχρεούται, είτε να προσκομίσει ενώπιον της επιτροπής το προσφερόμενο όχημα είτε να μεταφέρει τα μέλη της επιτροπής σε άλλη περιοχή, για επίδειξη και αξιολόγηση του προσφερόμενου οχήματος. Στην περίπτωση που το προσφερόμενο όχημα δεν διαθέτει κάποιο προαιρετικό εξοπλισμό ή δεν καλύπτει κάποιο ζητούμενο τεχνικό χαρακτηριστικό και επίδοση, ο προσφέρων θα πρέπει, ρητά, να το δηλώσει, προκειμένου να αξιολογηθεί η συμμόρφωση τού προσφερόμενου οχήματος με τις ζητούμενες τεχνικές προδιαγραφές.
Βοηθητικό βενζινοκινητήρα, αερόψυκτο, με ισχύ περίπου 12HP, με ηλεκτρικό εκκινητή και δεξαμενή καυσίμου, χωρητικότητας περίπου 6lit.
Ηλεκτρικό συμπιεστή, μονοκύλινδρο, χωρητικότητας αέρα 11lit· για την κίνηση των πιστολιών βαφής, τη λειτουργία των πνευματικών βαλβίδων.
2 κάδους, 2 x 30lit περίπου, με καπάκι, που θα φέρει σωλήνα αναρρόφησης και ιμάντες, για τη στερέωση των κάδων.
Δύο (2) πιστόλια βαφής, χωρίς αέρα, για πλάτη γραμμών από 5cm - 30cm (το επιθυμητό πλάτος της διαγράμμισης θα επιτυγχάνεται, προσαρμόζοντας το ύψος του πιστολιού βαφής).

Eligibility requirements: Δικαίωμα συμμετοχής στη διαδικασία σύναψης της παρούσας σύμβασης, έχουν φυσικά ή νομικά πρόσωπα και σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε: α) κράτος - μέλος της Ένωσης· β) κράτος - μέλος του Ευρωπαϊκού Οικονομικού Χώρου (Ε.Ο.Χ.)· γ) τρίτες χώρες, που έχουν υπογράψει και κυρώσει τη Σ.Δ.Σ., στον βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I τής ως άνω Συμφωνίας, καθώς και δ) σε τρίτες χώρες, που δεν εμπίπτουν στην περίπτωση γ' της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων.

Award value: 197575